《戏折竹叶为舟示奚奴》
宋代·陈必复

乃翁儿戏可怜生，折叶浮舟趁岸行。
有便信风翻覆易，无心逐水去留轻。
角崖颇似乘时意，藏壑深关遁世情。
幸喜此身元不系，底须壁上觅寰瀛。

作者简介：陈必复，字无咎，号药房，长乐（今属福建）人。宁宗嘉定间居封禺山中，结屋为药房吟所。理宗淳祐十年（一二五○）进士（《江湖后集》卷二三）。十一年为林尚仁《端隐吟稿》作序。著作已佚，仅《南宋六十家小集》中存《山居存稿》一卷。事见《南宋六十家小集·端隐吟稿》序。　陈必复诗，据汲古阁影宋抄《南宋六十家小集》及影印文渊阁《四库全书·江湖后集》等书所录，编为一卷。